32000D0061
L 022/62
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 декември 1999 година
за изменение на Решение 93/436/ЕИО за определяне на специалните условия, регулиращи вноса на рибни продукти с произход от Чили
(нотифицирано под номер C(1999) 4749)
(текст от значение за ЕИП)
(2000/61/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. относно определяне на здравните изисквания за производството и пускането на пазара на рибни продукти (1), последно изменена с Директива 97/79/EО (2), и по-специално член 11 от нея,
като има предвид, че:
(1)
Здравният сертификат за рибни продукти с произход от Чили, предназначени за износ за Европейската общност, е установен с Решение 93/436/ЕИО на Комисията от 30 юни 1993 г. относно определяне на специалните условия, регулиращи вноса на рибни продукти с произход от Чили (3), последно изменено с Решение 96/674/EО (4).
(2)
Условията за внос на двучерупчести мекотели, бодлокожи, ципести и морски коремоноги с произход от Чили са определени в Решение 96/675/EО на Комисията (5).
(3)
Законодателните позовавания, цитирани в образеца на ветеринарно-санитарния сертификат, включен в приложение A към Решение 93/436/ЕИО, съдържат определени грешки и следователно е необходимо да се изменят.
(4)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложение A към Решение 93/436/ЕИО се заменя с приложението към настоящото решение.
Член 2
Адресати на настоящото Решение са държавите-членки.
Съставено в Брюксел на 21 декември 1999 година.